# Twitch.tv

| Twitch |
| --- |
|  |
| URL | twitch.tv |
| Komercijalan | Da |
| Vrsta sajta | Live streaming |
| Registracija | Opcionalna |
| Vlasnik | Amazon |
| Početak rada | 6. juni 2011. |
| Alexa rejting |  34 (april 2020.) |
| Trenutni status | Aktivno |

| Twitch Interactive |
| --- |
| Vrsta | Podružnica |
| Osnovano | juni 2011. |
| Ključne osobe | Emmett Shear (direktor) Sara Clemens  |
| Zaposleni | +1000 zaposlenih (mart 2018) |
| Matična kompanija | Amazon (2014–sadašnjost) |

**Twitch** je live streaming video platforma u vlasništvu Twitch Interactive, podružnice kompanije Amazon. Predstavljen u junu 2011. godine kao spin-off platforme za opšte interesovanje *Justin.tv*, sajt se prvenstveno fokusira na video streaming uživo, uključujući emitovanje eSports takmičenja, muzičkih emisija, kreativnog sadržaja i IRL (u stvarnom životu) streamova. Sadržaj na sajtu može se gledati uživo ili putem videa na zahtjev.

U oktobru 2013. godine, internet stranica imala je 45 miliona jedinstvenih gledalaca, a do februara 2014. godine smatrana je četvrtim najvećim izvorom vršnog internet-prometa u Sjedinjenim Državama. Istovremeno, matična kompanija Justin.tv-a je re-brendirana kao Twitch Interactive kako bi predstavila promjenu fokusa – Justin.tv je zatvoren u augustu 2014. godine. Tog mjeseca, servis je kupio Amazon za USD$970 miliona što je kasnije dovelo do uvođenja sinergije sa *Amazon Prime*, uslugom za pretplaćivanje. Twitch je kasnije kupio Curse, operatera online zajednica za videoigre i uveo sredstva za kupovinu igara putem linkova na streamovima zajedno sa programom koji omogućava streamerima da primaju provizije od prodaje igara koje igraju.

Do 2015. godine Twitch je imao više od 1,5 miliona emitera i 100 miliona gledalaca mjesečno. Sredinom 2017. godine, Twitch je ostao vodeći live streaming video servis za videoigre u SAD-u i imao je prednost u odnosu na YouTube Gaming. Od maja 2018. godine, Twitch je imao 2,2 miliona emitera mjesečno i 15 miliona aktivnih korisnika dnevno, sa oko milion prosječnih istovremenih korisnika . Štaviše, imao je preko 27.000 Twitch partnerskih kanala (maj 2018).

## Historija

Kada su Justin.tv pokrenuli Justin Kan i Emmett Shear 2007. godine, sajt je podijeljen u nekoliko sadržajnih kategorija. Gejming je rastao posebno brzo i postao je najpopularnija kategorija na sajtu. Od juna 2011. godine, Twitch je privukao više od 35 miliona jedinstvenih posjetilaca mjesečno. Twitch je u junu 2013. godine imao oko 80 zaposlenih, a do decembra 2013. taj broj se povećao na 100 zaposlenih. Sjedište kompanije je bilo u San Franciscu.

Twitch je podržan značajnim ulaganjima rizičnog kapitala, sa USD$15 miliona u 2012. (pored USD$7 miliona prvobitno prikupljenih za Justin.tv), i USD$20 miliona u 2013. Pored priliva rizičnog finansiranja, u 2013. godini vjerovalo se da je kompanija postala profitabilna.

Nakon gašenja svog direktnog konkurenta *Own3d.tv* početkom 2013. godine, Twitch je s velikom marginom postao najpopularniji e-sports streaming servis. Konkurentni video servisi, kao što su YouTube i Dailymotion, počeli su da povećavaju važnost svog gaming sadržaja da se takmiče, ali su do sada imali mnogo manji uticaj. Od sredine 2013. godine na Twitchu je bilo više od 43 miliona gledalaca, dok je prosječni gledalac gledao sat i pol dnevno. Od februara 2014. godine, Twitch je četvrti po veličini izvor internet-saobraćaja u SAD-u, iza Netflixa, Googlea i Apple-a . Twitch čini 1,8% ukupnog američkog Internet prometa tokom vršnim periodima.

Krajem 2013. godine, posebno zbog povećane gledanosti, Twitch je imao probleme sa zaostajanjem i niskom stopom frame-ova u Evropi. Twitch je kasnije dodao nove servere u regionu. Također, da bi se rješili ovi problemi, Twitch je implementirao novi video sistem koji se pokazao efikasnijim od prethodnog sistema.

### Rast i kupovinske spekulacije

Dana 10. februara 2014. godine, Twitch-ova matična kompanija Justin.tv, Inc. je preimenovana u Twitch Interactive, odražavajući povećanu važnost usluge preko Justin.tv-a kao glavnog poslovanja kompanije. Počevši sa svojim izdanjem iz 2014. godine, Twitch je postao zvanična platforma live streaminga na sajmu Electronic Entertainment Expo.

18. maja 2014. godine, *Variety* je prvi objavio da je Google postigao preliminarni dogovor o kupovini Twitch-a preko svoje podružnice YouTube-a za oko USD$1 milijardu.

### Promjene u augustu 2014. godine

Dana 5. augusta 2014. godine, originalni Justin.tv sajt iznenada je prestao sa radom, navodeći potrebu da se resursi u potpunosti fokusiraju na Twitch. 6. augusta 2014. godine, Twitch je uveo ažurirani sistem arhiviranja, sa multi-platformskim pristupom isječcima iz prethodnih streamova, videom višeg kvaliteta, povećanim back-upom servera i novim Video Manager interfejsom za upravljanje prošlih streamova i kompajliranjem "isječaka" od streamova koji se također mogu izvesti na YouTube-u. Osim toga, svi video zapisi na zahtjev postali su predmetom tzv. "acoustic fingerprinting-a" pomoću softvera koji je obezbijedio Audible Magic; Ako se otkrije muzika zaštićena autorskim pravima (posebno pjesama koje slušaju korisnici izvan igre koju igraju), 30-minutni dio videozapisa koji sadrži muziku će biti prigušen.

### Podružnica Amazona (2014 – sadašnjost)

 Štand Twitch-a na PAX West-u 2018. godine.
25. augusta 2014. Amazon je kupio Twitch Interactive za USD$970 miliona. Izvori su saopštili da je glasina o Google-u propala i dozvolio Amazonu da napravi ponudu, a *Forbes* je izvjestio da je Google odustao od ponude zbog potencijalnih antitrustovih zabrinutosti koje ga okružuju i postojećeg vlasništva nad YouTube-om. Akvizicija je zatvorena 25. septembra 2014. Take-Two Interactive, koji je imao udio od 2% u trenutku preuzimanja, napravio je neočekivani prihod od 22 miliona dolara.

Twitch sada radi kao podružnica Amazon.com sa Emmett Shearom koji ostaje kao CEO (direktor). Shear je promovisao platformu Amazon Web Services kao "atraktivan" aspekt dogovora, i da je Amazon "izgradio odnose sa velikim igračima u medijima", što se moglo iskoristiti za prednost servisa—posebno u oblasti licenciranja sadržaja.

9. decembra 2014. godine, Twitch je objavio da je kupio GoodGame Agency, organizaciju koja posjeduje eSports timove Evil Geniuses i Alliance. U martu 2015. godine, Twitch resetuje sve korisničke lozinke i onemogućava sve veze na vanjske Twitter i YouTube korisničke račune nakon što je usluga prijavila da je netko stekao "neovlašteni pristup" korisničkim informacijama nekih Twitch korisnika.

U junu 2016. godine, Twitch je dodao novu stvar poznatu kao "Cheering", poseban oblik emotikona koji je kupljen kao mikrotransakcija koristeći valutu koja se zove "Bits". Bits-ovi se kupuju pomoću Amazonove usluge plačanja, a cheers služi kao donacija kanalu. Korisnici također zarađuju badge-ove (značke) unutar kanala na osnovu toga koliko su cheer-ovali.

Dana 30. septembra 2016. godine, Twitch je objavio Twitch Prime, uslugu koja pruža vrhunske mogućnosti koje su ekskluzivne za korisnike koji imaju aktivnu Amazon Prime pretplatu. To je uključivalo streamovanje bez reklama, mjesečne ponude besplatnog dodatnog sadržaja ("Game Loot") i popuste za igru.

U decembru 2016. godine, Twitch je objavio polu-automatizirani alat za moderiranje chat-a (chat moderation tool), koji koristi obradu prirodnog jezika i strojno učenje kako bi izdvojio potencijalno neželjene sadržaje za ljudski pregled. U februaru 2017. godine, Twitch je najavio Twitch Game Store, platformu za digitalnu distribuciju koja će otkriti digitalne kupovine igara unutar pretraživačkog interfejsa stranice. Prilikom streamovanja igara dostupnih u trgovini, partneri mogu prikazati referentan link za kupovinu igre—dobijajući proviziju od 5%. Korisnici su također primili "Twitch Crate" na svaku kupovinu, koja je uključivala Bits-ove i zbirku chat emotes.

U augustu 2017. Twitch je objavio da je kupila platformu za video indeksiranje *ClipMine*.

20. augusta 2018. godine, Twitch je objavio da više neće nuditi besplatan pristup svim uslugama Amazon Prime pretplatnicima, s tom privilegijom koja zahtijeva posebnu pretplatu "Twitch Turbo" ili pretplatu na pojedinačni kanal. Ova privilegija završena je za nove korisnike 14. septembra 2018. godine, kao i za postojeće korisnike završena je u oktobru 2018. godine.

## Sadržaj i publika

Twitch je dizajniran da bude platforma za sadržaj, uključujući eSports takmičenja, lične streamove od pojedinih igrača i talk-show-ove vezanih za gaming. Početna stranica Twitch-a trenutno prikazuje igre bazirane na gledanosti. Tipičan gledalac je muškarac i star između 18 i 34 godine, iako je sajt takođe pokušavao da se bavi i drugim demografskim podacima, uključujući žene. Od jula 2019. neke od najpopularnijih igara uživo na Twitch-u su *Fortnite*, *League of Legends*, *Dota 2*, *PlayerUnknown's Battlegrounds*, *Hearthstone*, *Overwatch* i *Counter-Strike: Global Offensive, Minecraft i Teamfight Tactics*.

Twitch je takođe napravio proširenja na non-gaming sadržaju; u julu 2013. godine, sajt je emitovao performans 'Fester's Feast' sa San Diego Comic-Cona. U januaru 2015. godine, Twitch je uveo zvaničnu kategoriju za muzičke streamove, kao što su radio emisije i aktivnosti muzičke produkcije, a u martu 2015. Twitch je objavio da će postati novi zvanični live streaming partner Ultra muzičkog festivala, festivala elektronske muzike u Majamiju.

Dana 28. oktobra 2015. godine, Twitch je lansirao drugu non-gaming kategoriju, "Creative", koja je namijenjena streamovima koji prikazuju stvaranje umjetničkih i kreativnih djela. Kako bi promovisali lansiranje, servis je emitovao i osmodnevni maraton Bob Rossovog ‍ '​*Radost slikanja'* (The Joy of Painting). U julu 2016. godine, Twitch je pokrenuo "Social eating" kao beta; inspirisana je korejskim fenomenom *Mukbang.*

U martu 2017. godine, Twitch je dodao kategoriju „IRL“ (in real life/u stvarnom životu), koja je dizajnirana za sadržaj u okviru Twitch smjernica koje ne spadaju ni u jednu od drugih utvrđenih kategorija na sajtu.

U maju 2017. godine, Twitch je izveo live stream maraton svih epizoda emisije *PBS Kids, od* *Mister Rogers' Neighborhood*. Ponovili su maraton 20. marta naredne godine da bi odali počast devedesetog rođendana Freda Rogersa.

### Dobrotvorne svrhe

 Games Done Quick je dvogodišnji speedrunning događaj za dobrotvorne svrhe koji se održava na Twitch-u.
Emiteri na Twitch-u često organizuju streamove za dobrotvorne svrhe. Do 2013. godine, sajt je bio domaćin događaja koji su ukupno prikupili više od 8 miliona dolara u donacijama za dobrotvorne svrhe, kao što je Extra Life 2013. Od 2017. godine sajt je prikupio više od 75 miliona dolara u donacijama za dobrotvorne svrhe.

### Profesionalni sportovi

U decembru 2017. godine Nacionalna košarkaška asocijacija objavila je da će 15. decembra početi streamovati utakmice *NBA G lige* na Twitch-u; emisije uključuju i interaktivne statističke prikaze. U aprilu 2018. objavljeno je da će Twitch prenositi jedanaest utakmica *National Football League Thursday Night Football*, kao dio obnovljenog ugovora za ligu s Amazon Prime Video. Tokom sezone 2017. ovi streamovi su bili isključivi za pretplatnike Amazon Prime-a.

U januaru 2019. godine, profesionalna hrvačka promocija Impact Wrestling objavila je da će premjestiti svoju sedmičnu emisiju *Impact!* na simulcast između Pursuit Channel-a i Twitch-a.

### Zabranjeni sadržaj

Twitch korisnicima nije dozvoljeno da streamuju bilo koju igru koja je ocijenjena "Samo za odrasle" (AO) u Sjedinjenim Američkim Državama od strane Entertainment Software Rating Board (ESRB), bez obzira na njen rejting u bilo kojoj drugoj geografskoj regiji, i bilo koju igru koja sadrži "otvoren seksualni sadržaj" ili "bezrazložno nasilje", ili sadržaja koji krši uslove korišćenja third-party usluge.

Twitch je takođe eksplicitno zabranio određene igre za streamovanje, bez obzira na njihov rejting; ovo uključuje igre kao što su *BMX XXX*, erogene vizualne igre (kao što su *Dramatično ubistvo*), *HuniePop*, *Rinse and Repeat*, *Second Life* i *Yandere Simulator*. Zabranu *Yandere Simulatora* kritikovao je YandereDev, developer igre. Smatrao je da se igra proizvoljno izdvaja bez objašnjenja, jer Twitch nije zabranio druge igre sa sličnim pretjeranim seksualnim ili nasilnim sadržajem kao što su *Mortal Kombat X*, *Grand Theft Auto* ili *The Witcher 3.*

Twitch.tv je privremeno djelovao u maju 2019. godine, nakon što su se kanali povezani s videoigrom *Artifact* počeli koristiti za neprikladan sadržaj. *Artifact*, glavna igra koju je napravila *korporacija Valve*, izgubila je većinu svoje publike u samo nekoliko mjeseci od objavljivanja, a do kraja maja 2019. godine, nekoliko popularnih streamera uživo je komentarisalo da je ukupan pregled za *Artifact* streamove pao na nulu. U danima koji su usljedili, nekoliko streamera je počelo praviti streamove koji navodno trebaju biti igra *Artifact*, ali ispostavilo se da je bio samo trolling ili neki off-topic sadržaj. U početku, ovi novi streamovi su se igrali sa gledaocima ili su bili šale, kao što su prikazivanje video snimaka sa životinjama ili mečeve igre *League of Legends*. Nakon nekoliko dana, pojavili su se drugi Artifact kanali koji su sadržavali sadržaj koji je bio protivno Twitch-ovim pravilima upotrebe (use policy), uključujući filmove zaštićene autorskim pravima, pornografiju, nacističku propagandu i barem jedan stream koji je prikazivao cjelokupan snimak Terorističkog napada u Christchurchu. Naslovi takvih streamova su obično predstavljeni tako da impliciraju da prikazuju druge sadržaje dok čekaju u redu za *Artifact* mečeve kako bi izgledali legitimno. Kada je riječ o tim parovima u odjeljku za Artefact rasla, Twitch je preduzeo akciju, brišući korisničke račune koji su usmjeravali na napade u Christchurchu. Zatim je Twitch preduzeo korake da privremeno zabrani (banuje) nove račune za streamovanje dok ne riješe problem. Do juna 2019. godine, Twitch je počeo da preduzima pravne postupke protiv stotina "John Doe" streamera u kalifornijskom sudu, optužujući ih za kršenje zaštitnog znaka, kršenje ugovora, prevaru i nezakonito korišćenje usluge koja je štetila i plašila korisnike usluge.

### Emote-si

Twitch ima veliki broj emotikona koji se nazivaju "emotes". Tu su besplatni emotes-i za sve korisnike, emotes-i za Turbo korisnike, emotes-i za Twitch Prime korisnike, i emotes-i za korisnike koji su pretplaćeni na Twitch partnere. Oktobra 2015. *Kappa* je bio najčešće korišćen emote na Twitch-u, a u januaru 2019, *PogChamp* je bio najčešće korišten emote. Twitch partneri otkrivaju više "emote slots" jer dobijaju više pretplatnika do maksimalno 50 emotes-a po kanalu.

## Internet cenzura

Od 20. septembra 2018. Twitch je blokiran od Apple App Store-a u Kini.

## Partneri i partnerski programi

U julu 2011. godine, Twitch je pokrenuo svoj partnerski program, koji je dostigao preko 11.000 članova do augusta 2015. godine.

Slično Partnerskom programu drugih video sajtova kao što je YouTube, Partnerski program omogućava popularnim kreatorima sadržaja da dijele prihode od reklama ostvarenih iz njihovih streamova. Osim toga, Twitch korisnici se mogu pretplatiti na kanale za USD$4,99 mjesečno, često dajući korisniku pristup jedinstvenim emotikonima, live chat privilegijama i drugim raznim perks-ima. Twitch zadržava USD$2,49 od svake pretplate na kanal od USD$4,99, a preostalih USD$2,50 ide direktno na partnere. Twitch pored Tier 1 (USD$4,99) pretplate nudi i Tier 2 (USD$9,99) i Tier 3 (USD$24,99) pretplatu. Iako su napravljeni izuzeci, Twitch je ranije zahtijevao da potencijalni partneri imaju "prosječnu istovremenu gledanost od 500+", kao i dosljedan raspored streamovanja od najmanje tri dana u sedmici. Međutim, od pokretanja funkcije 'Postignuća', postoji jasniji ''Put u partnerstvo'' sa pratljivim ciljevima za istovremenu gledanost, trajanju i učestalost streamova.

## Podrška platformi

Izvršni direktor Twitch-a Emmett Shear izrazio je želju da podrži širok spektar platformi, tvrdeći da žele da budu na "svakoj platformi na kojoj ljudi gledaju video". Twitch streaming aplikacije su dostupne za mobilne uređaje i za gaming konzole, uključujući Android i iOS, kao i naPlayStation 4, PlayStation 3, Xbox One i Xbox 360 gaming konzolama.

Korisnici mogu da streamuju na Twitch-u sa PC, Mac ili Linux operativnim sistemima, bilo sa samostalnim softverom kao što je Open Broadcaster Software, preko platforme kao što je EA-in softver Origin, Ubisoft-ov Uplay, ili Valve-ov Steam. Igre poput *Eve Online*, *PlanetSide 2* i *Call of Duty* franšiza sada se direktno povezuju sa Twitch-om. U 2013. godini, Twitch je izdao komplet za razvoj softvera koji omogućava da bilo koji programer integriše Twitch streaming u njihov softver.

## TwitchCon

TwitchCon 2016. godine.
TwitchCon je fan konvencija posvećena Twitch-u i kulturi streaminga video igara. Nastupni događaj održan je u Moscone centru u San Franciscu od 25. do 26. septembra 2015. godine. Od svog osnivanja TwitchCon je bio godišnji događaj. Drugi TwitchCon održan je u San Diegu u San Diego Kongres centru od 30. septembra do 2. oktobra 2016. Treći godišnji TwitchCon održan je u Long Beachu u kongresnom i zabavnom centru Long Beach od 20. do 22. oktobra 2017. godine. Četvrti TwitchCon je održan u McEnery San Jose Kongres centru u San Jose, Kaliforniji, od 26. do 28. oktobra 2018. godine. Ovogodišnji TwitchCon održan je u Berlinu, od 13. do 14. aprila.

## Kao nastavni alat

Twitch se često koristi za tutorijale videoigri; priroda Twitcha omogućava masovnom broju gledalaca učenika da komuniciraju jedni s drugima i sa instruktorom u realnom vremenu. Twitch se također koristi za učenje razvoja softvera, sa zajednicama korisnika koji streamuju projekte programiranja i razgovaraju kroz svoj rad.

## Reference